Ericu950/Stoicheia-meter-silver huggingface dataset:
ἔπη τάδε καὶ μέλος Ἀλκμὰν εὗρε γεγλωσσάμενον κακκαβίδων στόμα συνθέμενος , σαφῶς ἐμφανίζων ὅτι παρὰ τῶν περδίκων ᾄδειν ἐμάνθανε .
διὸ καὶ Χαμαιλέων ὁ Ποντικὸς ἔφη    τὴν εὕρεσιν τῆς μουσικῆς τοῖς ἀρχαίοις ἐπινοηθῆναι ἀπὸ τῶν ἐν ταῖς ἐρημίαις ᾀδόντων ὀρνίθων ·
ὧν κατὰ μίμησιν λαβεῖν στάσιν τὴν μουσικήν .
οὐ πάντες δ οἱ πέρδικες , φησί , κακκαβίζουσιν ·
θεόφραστος γοῦν ἐν τῷ περὶ ἑτεροφωνίας τῶν ὁμογενῶν    οἱ Ἀθήνησι , φησίν , ἐπὶ τάδε πέρδικες τοῦ Κορυδαλλοῦ πρὸς τὸ ἄστυ κακκαβίζουσιν , οἱ δ ἐπέκεινα τιττυβίζουσιν .
βάσιλις δ ἐν τῷ δευτέρῳ τῶν Ἰνδικῶν    οἱ μικροί , φησίν , ἄνδρες οἱ ταῖς γεράνοις διαπολεμοῦντες πέρδιξιν ὀχήματι χρῶνται .
μενεκλῆς δ ἐν πρώτῃ τῆς Συναγωγῆς    οἱ Πυγμαῖοι , φησί , τοῖς πέρδιξι καὶ ταῖς γεράνοις πολεμοῦσι .
τῶν δὲ περδίκων ἐστὶν ἕτερον γένος ἐν Ἰταλίᾳ ἀμαυρὸν τῇ πτερώσει καὶ μικρότερον τῇ ἕξει , τὸ ῥύγχος οὐχὶ κινναβάρινον ἔχον .
οἱ δὲ περὶ τὴν Κίρραν πέρδικες ἄβρωτον ἔχουσι τὸ κρέας διὰ τὰς νομάς .
οἱ δὲ περὶ τὴν Βοιωτίαν ἢ οὐ διαβαίνουσιν εἰς τὴν Ἀττικὴν ἢ διαβαίνοντες τῇ φωνῇ διάδηλοι γίγνονται , καθάπερ προειρήκαμεν   .
τοὺς δὲ περὶ Παφλαγονίαν γιγνομένους πέρδικάς φησι Θεόφραστος   δύο ἔχειν καρδίας .
οἱ δ ἐν Σκιάθῳ τῇ νήσῳ κοχλίας ἐσθίουσι .
τίκτουσι δ ἐνίοτε καὶ πεντεκαίδεκα καὶ ιϚʹ .
πέτονται δὲ ἐπὶ βραχύ , ὥς φησι Ξενοφῶν ἐν πρώτῳ Ἀναβάσεως γράφων οὕτως   ·
τὰς δὲ ὠτίδας ἄν τις ταχὺ ἀνιστῇ ἔστι λαμβάνειν ·
πέτονταί τε γὰρ βραχὺ ὥσπερ οἱ πέρδικες καὶ ταχὺ ἀπαγορεύουσι .
τὰ δὲ κρέα αὐτῶν ἡδέα ἐστίν .
ἀληθῆ λέγειν φησὶ τὸν Ξενοφῶντα ὁ Πλούταρχος περὶ τῶν ὠτίδων ·
φέρεσθαι γὰρ πάμπολλα τὰ ζῷα ταῦτα εἰς τὴν Ἀλεξάνδρειαν ἀπὸ τῆς παρακειμένης Λιβύης , τῆς θήρας αὐτῶν τοιαύτης γινομένης .
μιμητικὸν δέ ἐστι τὸ ζῷον τοῦτο , ὁ ὦτος , μάλιστα ὧν ἂν ἴδῃ ποιοῦντα ἄνθρωπον .
ποιεῖ δ οὖν τ αὐτὰ ὅσα ἂν ἴδῃ τοὺς κυνηγοῦντας πράττοντας .
οἳ δὲ στάντες αὐτῶν καταντικρὺ ὑπαλείφονται φαρμάκῳ τοὺς ὀφθαλμούς , παρασκευάσαντες ἄλλα φάρμακα κολλητικὰ ὀφθαλμῶν καὶ βλεφάρων , ἅπερ οὐ πόρρω ἑαυτῶν ἐν λεκανίσκαις βραχείαις τιθέασιν .
οἱ οὖν ὦτοι θεώμενοι τοὺς ὑπαλειφομένους τὸ αὐτὸ καὶ αὐτοὶ ποιοῦσιν ἐκ τῶν λεκανίδων λαμβάνοντες καὶ ταχέως ἁλίσκονται .
γράφει δὲ περὶ αὐτῶν Ἀριστοτέλης   οὕτως ὅτι  ἐστὶ μὲν τῶν ἐκτοπιζόντων καὶ σχιδανοπόδων καὶ τριδακτύλων , μέγεθος ἀλεκτρυόνος μεγάλου , χρῶμα ὄρτυγος , κεφαλὴ προμήκης , ῥύγχος ὀξύ , τράχηλος λεπτός , ὀφθαλμοὶ μεγάλοι , γλῶσσα ὀστώδης , πρόλοβον δ οὐκ ἔχει  .
ἀλέξανδρος δ ὁ Μύνδιος καὶ προσαγορεύεσθαί φησιν αὐτὸν λαγωδίαν .
φασὶ δ αὐτὸν καὶ τὴν τροφὴν ἀναμαρυκᾶσθαι ἥδεσθαί τε ἵππῳ .
εἰ γοῦν τις δορὰν ἵππων περιθοῖτο , θηρεύσει ὅσους ἂν θέλῃ ·
προσίασι γάρ .
ἐν ἄλλοις δὲ πάλιν φησὶν ὁ Ἀριστοτέλης   ·
ὁ ὦτός ἐστι μὲν παρόμοιος τῇ γλαυκί , οὔκ ἐστι δὲ νυκτερινός .
ἔχει τε περὶ τὰ ὦτα πτερύγια , διὸ καὶ ὦτος καλεῖται ·
μέγεθος περιστερᾶς , μιμητὴς ἀνθρώπων ·
ἀντορχούμενος γοῦν ἁλίσκεται .
ἀνθρωποειδὴς δ ἐστὶ τὴν μορφὴν καὶ πάντων μιμητὴς ὅσα ἄνθρωπος ποιεῖ .
διόπερ καὶ τοὺς ἐξαπατωμένους ῥᾳδίως ἐκ τοῦ τυχόντος οἱ κωμικοὶ ὤτους καλοῦσιν .
ἐν γοῦν τῇ θήρᾳ αὐτῶν ὁ ἐπιτηδειότατος ὀρχεῖται στὰς κατὰ πρόσωπον αὐτῶν , καὶ τὰ ζῷα βλέποντα εἰς τὸν ὀρχούμενον νευροσπαστεῖται .
ἄλλος δέ τις ὄπισθεν στὰς καὶ λαθὼν συλλαμβάνει τῇ περὶ τὴν μίμησιν ἡδονῇ κατεχομένους .
τὸ δ αὐτὸ ποιεῖν λέγουσι καὶ τοὺς σκῶπας ·
καὶ γὰρ τούτους ὀρχήσει λόγος ἁλίσκεσθαι .
μνημονεύει δ αὐτῶν Ὅμηρος   .
γένος τε ὀρχήσεως ἀπ αὐτῶν καλεῖται σκὼψ λαβὼν τ οὔνομα ἀπὸ τῆς περὶ τὸ ζῷον ἐν τῇ κινήσει ποικιλίας .
χαίρουσι δὲ οἱ σκῶπες καὶ ὁμοιότητι καὶ ἀπ αὐτῶν ἡμεῖς σκώπτειν καλοῦμεν τὸ συνεικάζειν καὶ καταστοχάζεσθαι τῶν σκωπτομένων διὰ τὸ τὴν ἐκείνων ἐπιτηδεύειν προαίρεσιν .
πάντα δὲ τὰ τῶν ζῴων εὔγλωττα καὶ διηρθρωμένα ἐστὶ τὴν φωνὴν καὶ μιμεῖται τοὺς τῶν ἀνθρώπων καὶ τῶν ἄλλων ὀρνίθων ἤχους ὥσπερ ψιττακὸς καὶ κίττα .
ὁ δὲ σκώψ , ὥς φησιν Ἀλέξανδρος ὁ Μύνδιος   μικρότερός ἐστι γλαυκὸς καὶ ἐπὶ μολυβδοφανεῖ τῷ χρώματι ὑπόλευκα στίγματα ἔχει δύο τε ἀπὸ τῶν ὀφρύων παρ ἑκάτερον κρόταφον ἀναφέρει πτερά .
καλλίμαχος δέ φησι   δύο γένη εἶναι σκωπῶν καὶ τοὺς μὲν φθέγγεσθαι , τοὺς δὲ οὔ .
διὸ καὶ καλεῖσθαι τοὺς μὲν σκῶπας αὐτῶν , τοὺς δ ἀείσκωπας ·
εἰσὶ δὲ γλαυκοί .
ὁ δὲ Μύνδιος Ἀλέξανδρός φησι τοὺς παρ Ὁμήρῳ χωρὶς τοῦ σκῶπας εἶναι , καὶ Ἀριστοτέλη   οὕτως αὐτοὺς ὠνομακέναι .
φαίνεσθαί τε τούτους ἀεὶ καὶ μὴ ἐσθίεσθαι .
τοὺς δ ἐν τῷ φθινοπώρῳ φαινομένους δύο ἡμέραις ἢ μιᾷ , τούτους εἶναι ἐδωδίμους .
διαφέρουσι δὲ τῶν ἀεισκώπων τῷ πάχει καί εἰσι παραπλήσιοι τρυγόνι καὶ φάττῃ .
καὶ Σπεύσιππος δ ἐν δευτέρῳ Ὁμοίων χωρὶς τοῦ σκῶπας αὐτοὺς ὀνομάζει .
σκῶπας , ἔποπας , γλαῦκας  .
καὶ Μητρόδωρος δ ἐν τῷ περὶ συνηθείας ἀντορχουμένους φησὶν ἁλίσκεσθαι τοὺς σκῶπας .
ἐπεὶ δ ἐν τῷ περὶ τῶν περδίκων λόγῳ ἐμνήσθημεν ὅτι εἰσὶν ὀχευτικώτατοι , προσιστορήσθω ὅτι καὶ ἀλεκτρυὼν ἀφροδισιαστικὸν τὸ ὄρνεον .
ἀριστοτέλης γοῦν φησιν   ὅτι τῶν ἀνατιθεμένων ἐν τοῖς ἱεροῖς ἀλεκτρυόνων τὸν ἀνατεθέντα οἱ προόντες ὀχεύουσι μέχρι ἂν ἄλλος ἀνατεθῇ ·
εἰ δὲ μὴ ἀνατεθείη , μάχονται πρὸς ἀλλήλους καὶ ὁ ἡττήσας τὸν ἡττηθέντα διὰ παντὸς ὀχεύει .
ἱστορεῖται δὲ ὅτι καὶ ἀλεκτρυὼν εἰσιὼν οἱανδήποτε θύραν ἐπικλίνει τὸν λόφον καὶ ὅτι τῆς ὀχείας ἑτέρῳ δίχα μάχης οὐ παραχωρεῖ .
ὁ δὲ Θεόφραστος   τοὺς ἀγρίους φησὶν ὀχευτικωτέρους εἶναι τῶν ἡμέρων .
λέγει δὲ καὶ τοὺς ἄρρενας εὐθὺς ἐξ εὐνῆς ἐθέλειν πλησιάζειν , τὰς δὲ θηλείας προβαινούσης μᾶλλον τῆς ἡμέρας .
καὶ οἱ στρουθοὶ δέ εἰσιν ὀχευτικοί ·
διὸ καὶ Τερψικλῆς τοὺς ἐμφαγόντας φησὶν στρουθῶν ἐπικαταφόρους πρὸς ἀφροδίσια γίνεσθαι .
μήποτε οὖν καὶ ἡ Σαπφὼ ἀπὸ τῆς ἱστορίας τὴν Ἀφροδίτην ἐπ αὐτῶν φησιν   ὀχεῖσθαι ·
καὶ γὰρ ὀχευτικὸν τὸ ζῷον καὶ πολύγονον .
τίκτει γοῦν ὁ στρουθός , ὥς φησιν Ἀριστοτέλης   καὶ μέχρι ὀκτώ .
ἀλέξανδρος δ ὁ Μύνδιος δύο γένη φησὶν εἶναι τῶν στρουθῶν , τὸ μὲν ἥμερον , τὸ δ ἄγριον ·
τὰς δὲ θηλείας αὐτῶν ἀσθενεστέρας τά τ ἄλλα εἶναι καὶ τὸ ῥύγχος κερατοειδὲς μᾶλλον τὴν χρόαν , τὸ δὲ πρόσωπον οὔ τε λίαν λευκὸν ἐχούσας οὔ τε μέλαν .
ἀριστοτέλης δέ φησι   τοὺς ἄρρενας τῷ χειμῶνι ἀφανίζεσθαι , διαμένειν δὲ τὰς θηλείας , τεκμαιρόμενος ἐκ τῆς χρόας τὴν πιθανότητα ·
ἀλλάττεσθαι γὰρ ὡς τῶν κοσσύφων καὶ φαλαρίδων , ἀπολευκαινομένων κατὰ καιρούς .
ἠλεῖοι δὲ καλοῦσι τοὺς στρουθοὺς δειρήτας , ὡς Νίκανδρός φησιν ὁ Κολοφώνιος ἐν τρίτῳ Γλωσσῶν   .
ΟΡτΥγΕσ .
καθόλου ἐπὶ τῶν εἰς υξ ληγόντων ὀνομάτων ἐζήτηται τί δή ποτε τῷ αὐτῷ οὐ χρῶνται ἐπὶ γενικῆς συμφώνῳ τῆς τελευταίας συλλαβῆς τυπωτικῷ  λέγω δὲ ὄνυξ καὶ ὄρτυξ , τὰ δὲ εἰς ξ ἀρσενικὰ ἁπλᾶ δισσύλλαβα ὅταν τῷ ῡ παρεδρεύηται , ἔχῃ δὲ τῆς τελευταίας συλλαβῆς ἄρχον ἕν τι τῶν ἀμεταβόλων ἢ δι ὧν ἡ πρώτη συζυγία τῶν βαρυτόνων λέγεται , διὰ τοῦ κἐπὶ γενικῆς κλίνεται , κήρυκος , πέλυκος , Ἔρυκος , Βέβρυκος , ὅσα δὲ μὴ τοῦτον ἔχει τὸν χαρακτῆρα , διὰ τοῦ γ , ὄρτυγος , ὄρυγος , κόκκυγος .
σημειῶδες δὲ τὸ ὄνυχος .
καθόλου τε τῇ πληθυντικῇ εὐθείᾳ ἑπομένη ἡ ἑνικὴ γενικὴ χρῆται τῷ αὐτῷ συμφώνῳ τῆς τελευταίας τυπωτικῷ , κ ἂν ἄνευ συμφώνου λέγηται , ὁμοίως .
ἀριστοτέλης δέ φησιν   ·
ὁ ὄρτυξ ἐστὶ μὲν τῶν ἐκτοπιζόντων καὶ σχιδανοπόδων , νεοττιὰν δὲ οὐ ποιεῖ , ἀλλὰ κονίστραν ·
καὶ ταύτην σκεπάζει φρυγάνοις διὰ τοὺς ἱέρακας , ἐν ᾗ ἐπῳάζει .
ἀλέξανδρος δ ὁ Μύνδιος ἐν δευτέρῳ περὶ ζῴων    ὁ θῆλυς , φησίν , ὄρτυξ λεπτοτράχηλός ἐστι τοῦ ἄρρενος οὐκ ἔχων τὰ ὑπὸ τῷ γενείῳ μέλανα .
ἀνατμηθεὶς δὲ πρόλοβον οὐχ ὁρᾶται μέγαν ἔχων , καρδίαν δ ἔχει μεγάλην , καὶ ταύτην τρίλοβον .
ἔχει δὲ καὶ ἧπαρ καὶ τὴν χολὴν ἐν τοῖς ἐντέροις κεκολλημένην , σπλῆνα μικρὸν καὶ δυσθεώρητον , ὄρχεις δὲ ὑπὸ τῷ ἥπατι ὡς ἀλεκτρυόνες .
περὶ δὲ τῆς γενέσεως αὐτῶν Φανόδημος ἐν δευτέρῳ Ἀτθίδος φησίν   ·
ὡς κατεῖδεν Ἐρυσίχθων Δῆλον τὴν νῆσον τὴν ὑπὸ τῶν ἀρχαίων καλουμένην Ὀρτυγίαν παρ ὃ τὰς ἀγέλας τῶν ζῴων τούτων φερομένας ἐκ τοῦ πελάγους ἱζάνειν εἰς τὴν νῆσον διὰ τὸ εὔορμον εἶναι . . .
Εὔδοξος δ ὁ Κνίδιος ἐν πρώτῳ γῆς περιόδου τοὺς Φοίνικας λέγει θύειν τῷ Ἡρακλεῖ ὄρτυγας διὰ τὸ τὸν Ἡρακλέα τὸν Ἀστερίας καὶ Διὸς πορευόμενον εἰς Λιβύην ἀναιρεθῆναι μὲν ὑπὸ Τυφῶνος , Ἰολάου δ αὐτῷ προσενέγκαντος ὄρτυγα καὶ προσαγαγόντος ὀσφρανθέντα ἀναβιῶναι .
ἔχαιρε γάρ , φησί , καὶ περιὼν τῷ ζῴῳ τούτῳ .
ὑποκοριστικῶς δὲ Εὔπολις ἐν Πόλεσιν αὐτοὺς κέκληκεν ὀρτύγια λέγων οὕτως   ·
ὄρτυγας ἔθρεψας σύ τινας ἤδη πώποτε ; Β. ἔγωγε μίκρ ἄττ  ὀρτύγια .
κ ἄπειτα τί ;
ἀντιφάνης δ ἐν Ἀγροίκῳ ὀρτύγιον εἴρηκεν οὕτως   ·
ὡς δὴ σὺ τί ποιεῖν δυνάμενος ὀρτυγίου ψυχὴν ἔχων ;
πρατίνας δ ἐν Δυμαίναις ἢ Καρυάτισιν   ἁδύφωνον ἰδίως καλεῖ τὸν ὄρτυγα , πλὴν εἰ μή τι παρὰ τοῖς Φλιασίοις ἢ τοῖς Λάκωσι φωνήεντες , ὡς καὶ οἱ πέρδικες .
καὶ ἡ σιαλὶς δὲ ἀπὸ τούτου ἂν εἴη , φησὶν ὁ Δίδυμος   , ὠνομασμένη .
σχεδὸν γὰρ τὰ πλεῖστα τῶν ὀρνέων ἀπὸ τῆς φωνῆς ἔχει τὴν ὀνομασίαν .
ἡ δὲ ὀρτυγομήτρα καλουμένη , ἧς μνημονεύει Κρατῖνος ἐν Χείρωσι λέγων   ·
Ἰθακησία ὀρτυγομήτρα   λέγει δὲ περὶ αὐτῆς ὁ Μύνδιος Ἀλέξανδρος ὅτι ἐστὶ τὸ μέγεθος ἡλίκη τρυγών , σκέλη δὲ μακρά , δυσθαλὴς καὶ δειλή .
περὶ δὲ τῆς τῶν ὀρτύγων θήρας ἰδίως ἱστορεῖ Κλέαρχος ὁ Σολεὺς ἐν τῷ ἐπιγραφομένῳ περὶ τῶν ἐν τῇ Πλάτωνος Πολιτείᾳ μαθηματικῶς εἰρημένων γράφων οὕτως   ·
οἱ ὄρτυγες περὶ τὸν τῆς ὀχείας καιρόν , ἐὰν κάτοπτρον ἐξ ἐναντίας τις αὐτῶν καὶ πρὸ τούτου βρόχον θῇ , τρέχοντες πρὸς τὸν ἐμφαινόμενον ἐν τῷ κατόπτρῳ ἐμπίπτουσιν εἰς τὸν βρόχον .
καὶ περὶ τῶν κολοιῶν δὲ καλουμένων τὰ ὅμοια ἱστορεῖ ἐν τούτοις ·
καὶ τοῖς κολοιοῖς δὲ διὰ τὴν φυσικὴν φιλοστοργίαν , καίπερ τοσοῦτον πανουργίᾳ διαφέρουσιν , ὅμως ὅταν ἐλαίου κρατὴρ τεθῇ πλήρης , οἱ στάντες αὐτῶν ἐπὶ τὸ χεῖλος καὶ καταβλέψαντες ἐπὶ τὸν ἐμφαινόμενον καταράττουσι .
διόπερ ἐλαιοβρόχων γενομένων ἡ τῶν πτερῶν αὐτοῖς συγκόλλησις αἰτία γίνεται τῆς ἁλώσεως .
τὴν μέσην δὲ τοῦ ὀνόματος συλλαβὴν ἐκτείνουσιν Ἀττικοὶ ὡς δοίδυκα καὶ κήρυκα , ὡς ὁ Ἰξίων φησὶ Δημήτριος ἐν τῷ περὶ τῆς Ἀλεξανδρέων διαλέκτου .
ἀριστοφάνης δ ἐν Εἰρήνῃ συνεσταλμένως ἔφη   διὰ τὸ μέτρον ·
ὄρτυγες οἰκογενεῖς .
τῶν δὲ καλουμένων ΧΕΝΝΙΩΝ  μικρὸν δ ἐστὶν ὀρτύγιον  μνημονεύει Κλεομένης ἐν τῇ πρὸς Ἀλέξανδρον ἐπιστολῇ γράφων οὕτως ·
φαληρίδας ταριχηρὰς μυρίας , τυλάδας πεντακισχιλίας , χέννια ταριχηρὰ μύρια .
καὶ Ἵππαρχος ἐν τῇ Αἰγυπτίᾳ Ἰλιάδι ·
οὐδέ μοι Αἰγυπτίων βίος ἤρεσεν οἷον ἔχουσι , χέννια τίλλοντες καλκατιαδεισαλέοντα .
οὐκ ἀπελείποντο δὲ ἡμῶν τοῦ συμποσίου πολλάκις οὐ δὲ ΚΥΚΝΟΙ , περὶ ὧν φησιν ὁ Ἀριστοτέλης   ·
ὁ κύκνος εὔτεκνός ἐστι καὶ μάχιμος ·
ἀλληλοκτονεῖ γοῦν ὁ μάχιμος .
μάχεται δὲ καὶ τῷ ἀετῷ , αὐτὸς μάχης μὴ προαρξάμενος .
εἰσὶ δ ᾠδικοὶ καὶ μάλιστα περὶ τὰς τελευτάς .
διαίρουσι δὲ καὶ τὸ πέλαγος ᾄδοντες .
ἐστὶν δὲ τῶν στεγανοπόδων καὶ ποηφάγων .
ὁ δὲ Μύνδιός φησιν Ἀλέξανδρος πολλοῖς τελευτῶσιν παρακολουθήσας οὐκ ἀκοῦσαι ᾀδόντων .
ὁ δὲ τὰ Κεφαλίωνος ἐπιγραφόμενα Τρωικὰ συνθεὶς Ἡγησιάναξ ὁ Ἀλεξανδρεὺς καὶ τὸν Ἀχιλλεῖ μονομαχήσαντα Κύκνον φησὶ   τραφῆναι ἐν Λευκόφρυι πρὸς τοῦ ὁμωνύμου ὄρνιθος .
βοῖος δ ἐν Ὀρνιθογονίᾳ ἢ Βοιώ , ὥς φησι Φιλόχορος   , ὑπὸ Ἄρεως τὸν Κύκνον ὀρνιθωθῆναι καὶ παραγενόμενον ἐπὶ τὸν Σύβαριν ποταμὸν πλησιάσαι γεράνῳ .
λέγει δὲ καὶ ἐντίθεσθαι αὐτὸν τῇ νεοττιᾷ πόαν τὴν λεγομένην λυγαίαν .
καὶ περὶ τῆς γεράνου δέ φησιν ὁ Βοῖος ὅτι ἦν τις παρὰ τοῖς Πυγμαίοις γυνὴ διάσημος , ὄνομα Γεράνα .
αὕτη κατὰ θεὸν τιμωμένη πρὸς τῶν πολιτῶν αὐτὴ τοὺς ὄντως θεοὺς ταπεινῶς ἦγε , μάλιστα δὲ Ἥραν τε καὶ Ἄρτεμιν .
ἀγανακτήσασα οὖν ἡ Ἥρα εἰς ἀπρεπῆ τὴν ὄψιν ὄρνιν μετεμόρφωσε πολέμιόν τε καὶ στυγητὴν κατέστησε τοῖς τιμήσασιν αὐτὴν Πυγμαίοις , γενέσθαι τε λέγει ἐξ αὐτῆς καὶ Νικοδάμαντος τὴν χερσαίαν χελώνην .
καθόλου δὲ ὁ ποιήσας ταῦτα τὰ ἔπη πάντα τὰ ὄρνεα ἀνθρώπους ἱστορεῖ πρότερον γεγονέναι .
φΑσσΑΙ .
ἀριστοτέλης φησὶ   περιστερῶν μὲν εἶναι ἓν γένος , εἴδη δὲ πέντε , γράφων οὕτως ·
περιστερά , οἰνάς , φάψ , φάσσα , τρυγών .
ἐν δὲ πέμπτῳ περὶ ζῴων μορίων   τὴν φάβα οὐκ ὀνομάζει , καίτοι Αἰσχύλου ἐν τῷ σατυρικῷ Πρωτεῖ οὕτω μνημονεύοντος τοῦ ὄρνιθος   ·
σιτουμένην δύστηνον ἀθλίαν φάβα , μέσακτα πλευρὰ πρὸς πτύοις πεπλεγμένην .
κ ἀν Φιλοκτήτῃ δὲ   κατὰ γενικὴν κλίσιν φαβῶν εἴρηκεν .
ἡ μὲν οὖν οἰνάς , φησὶν ὁ Ἀριστοτέλης , μείζων ἐστὶ τῆς περιστερᾶς , χρῶμα δ ἔχει οἰνωπόν , ἡ δὲ φὰψ μέσον περιστερᾶς καὶ οἰνάδος , ἡ δὲ φάσσα ἀλέκτορος τὸ μέγεθος , χρῶμα δὲ σποδιόν , ἡ δὲ τρυγὼν πάντων ἐλάττων , χρῶμα δὲ τεφρόν .
αὕτη δὲ θέρους φαίνεται , τὸν δὲ χειμῶνα φωλεύει .
ἡ δὲ φὰψ καὶ ἡ περιστερὰ αἰεὶ φαίνονται , ἡ δ οἰνὰς φθινοπώρῳ μόνῳ .
πολυχρονιωτέρα δὲ εἶναι λέγεται τούτων ἡ φάσσα ·
καὶ γὰρ τριάκοντα καὶ τεσσαράκοντα ζῇ ἔτη .
οὐκ ἀπολείπουσι δ ἕως θανάτου οὔ τε οἱ ἄρρενες τὰς θηλείας οὔ τε αἱ θήλειαι τοὺς ἄρρενας , ἀλλὰ καὶ τελευτήσαντος χηρεύει ὁ ὑπολειπόμενος .
τὸ δ αὐτὸ ποιοῦσι καὶ κόρακες καὶ κορῶναι καὶ κολοιοί ·
ἐπῳάζει δ ἐκ διαδοχῆς πᾶν τὸ περιστεροειδὲς γένος , καὶ γενομένων τῶν νεοττῶν ὁ ἄρρην ἐμπτύει αὐτοῖς , ὡς μὴ βασκανθῶσι .
τίκτει δὲ ᾠὰ δύο , ὧν τὸ μὲν πρῶτον ἄρρεν ποιεῖ , τὸ δὲ δεύτερον θῆλυ .
τίκτουσι δὲ πᾶσαν ὥραν τοῦ ἔτους ·
διὸ δὴ καὶ δεκάκις τοῦ ἐνιαυτοῦ τιθέασιν , ἐν Αἰγύπτῳ δὲ δωδεκάκις .
τεκοῦσα γὰρ τῇ ἐχομένῃ ἡμέρᾳ συλλαμβάνει .
ἔτι ἐν τῷ αὐτῷ φησιν Ἀριστοτέλης   ὅτι περιστερὰ ἕτερον , πελειὰς δ ἔλαττον , καὶ ὅτι ἡ πελειὰς τιθασὸν γίνεται , περιστερὰ δὲ καὶ μέλαν καὶ μικρὸν καὶ ἐρυθρόπουν καὶ τραχύπουν ·
διὸ οὐδεὶς τρέφει .
ἴδιον δὲ λέγει   τῆς περιστερᾶς τὸ κυνεῖν αὐτὰς ὅταν μέλλωσιν ἀναβαίνειν ἢ οὐκ ἀνέχεσθαι τὰς θηλείας .
ὁ δὲ πρεσβύτερος , φησί , καὶ προαναβαίνει καὶ μὴ κύσας ·
οἱ δὲ νεώτεροι αἰεὶ τοῦτο ποιήσαντες ὀχεύουσιν .
καὶ αἱ θήλειαι δ ἀλλήλας ἀναβαίνουσιν , ὅταν ἄρρην μὴ παρῇ , κυνήσασαι ·
καὶ οὐδὲν προιέμεναι εἰς ἀλλήλας τίκτουσιν ᾠά , ἐξ ὧν οὐ γίνεται νεοττός .
οἱ δὲ Δωριεῖς τὴν πελειάδα ἀντὶ περιστερᾶς τιθέασιν , ὡς Σώφρων ἐν γυναικείοις .
καλλίμαχος δ ἐν τῷ περὶ ὀρνέων   ὡς διαφορὰς ἐκτίθεται φάσσαν , πυραλλίδα , περιστεράν , τρυγόνα .
ὁ δὲ Μύνδιος Ἀλέξανδρος οὐ πίνειν φησὶ τὴν φάσσαν ἀνακύπτουσαν ὡς τὴν τρυγόνα καὶ τοῦ χειμῶνος μὴ φθέγγεσθαι , εἰ μὴ εὐδίας γενομένης .
λέγεται δὲ ὅτι ἡ οἰνὰς ἐὰν φαγοῦσα τὸ τῆς ἰξίας σπέρμα ἐπί τινος ἀφοδεύσῃ δένδρου , ἰδίαν ἰξίαν φύεσθαι .
δαίμαχος δ ἐν τοῖς Ἰνδικοῖς ἱστορεῖ   περιστερὰς μηλίνας γίνεσθαι ἐν Ἰνδοῖς .
χάρων δ ὁ Λαμψακηνὸς ἐν τοῖς Περσικοῖς περὶ Μαρδονίου ἱστορῶν καὶ τοῦ διαφθαρέντος στρατοῦ Περσικοῦ περὶ τὸν Ἄθω γράφει καὶ ταῦτα   ·
καὶ λευκαὶ περιστεραὶ τότε πρῶτον εἰς Ἕλληνας ἐφάνησαν , πρότερον οὐ γιγνόμεναι .
ὁ δ Ἀριστοτέλης φησὶν   ὡς αἱ περιστεραὶ γινομένων τῶν νεοττῶν τῆς ἁλμυριζούσης γῆς διαμασησάμεναι ἐμπτύουσιν αὐτοῖς διοιγνῦσαι τὸ στόμα , διὰ τούτου παρασκευάζουσαι αὐτοὺς πρὸς τὴν τροφήν .
τῆς δὲ Σικελίας ἐν Ἔρυκι καιρός τις ἐστίν , ὃν καλοῦσιν Ἀναγωγάς , ἐν ᾧ φασι τὴν θεὸν εἰς Λιβύην ἀνάγεσθαι .
τότ οὖν αἱ περὶ τὸν τόπον περιστεραὶ ἀφανεῖς γίνονται ὡς δὴ τῇ θεῷ συναποδημοῦσαι .
καὶ μεθ ἡμέρας ἐννέα ἐν τοῖς λεγομένοις Καταγωγίοις μιᾶς προπετασθείσης ἐκ τοῦ πελάγους περιστερᾶς καὶ εἰς τὸν νεὼν εἰσπτάσης παραγίνονται καὶ αἱ λοιπαί .
ὅσοι οὖν τότε περιουσίας εὖ ἥκουσι τῶν περιοίκων εὐωχοῦνται , οἱ δὲ λοιποὶ κροταλίζουσιν μετὰ χαρᾶς , ὄζει τε πᾶς ὁ τόπος τότε βούτυρον , ᾧ δὴ τεκμηρίῳ χρῶνται τῆς θείας ἐπανόδου .
Αὐτοκράτης ἐν τοῖς Ἀχαικοῖς   καὶ τὸν Δία ἱστορεῖ μεταβαλεῖν τὴν μορφὴν εἰς περιστερὰν ἐρασθέντα παρθένου Φθίας ὄνομα ἐν Αἰγίῳ .
ἀττικοὶ δὲ ἀρσενικῶς περιστερὸν καλοῦσιν .
ἄλεξις Συντρέχουσιν   ·
λευκὸς Ἀφροδίτης εἰμὶ γὰρ περιστερός .
ὁ δὲ Διόνυσος οἶδε τὸ μεθύσαι μόνον ·
εἰ δὲ νέον ἢ παλαιόν , οὐ πεφρόντικεν .
ἐν δὲ Δορκίδι ἢ Ποππυζούσῃ θηλυκῶς εἴρηκε καὶ ὅτι αἱ Σικελικαὶ διάφοροί εἰσι   ·
περιστερὰς ἔνδον τρέφω τῶν Σικελικῶν τούτων πάνυ κομψάς .
φερεκράτης ἐν Γραυσί φησιν   ·
ἀπόπεμψον ἀγγέλλοντα τὸν περιστερόν .
ἐν δὲ Πετάλῃ   ·
ἀλλ , ὦ περιστέριον , ὅμοιον Κλεισθένει πέτου , κόμισον δέ μ ἐς Κύθηρα καὶ Κύπρον .
νίκανδρος δὲ ἐν δευτέρῳ Γεωργικῶν τῶν Σικελικῶν μνημονεύων πελειάδων φησί   ·
καί τε σύ γε θρέψαιο Δρακοντιάδας διτοκεύσας ἢ Σικελὰς μεγάροισι πελειάδας ·
οὐδέ φιν ἅρπαι οὐδεφινοστρακεοι λωβήσιμοι ἐξενέπονται .
νΗττΑΙ .
τούτων , ὥς φησιν Ἀλέξανδρος ὁ Μύνδιος   , ὁ ἄρρην μείζων καὶ ποικιλώτερος .
τὸ δὲ λεγόμενον γλαυκίον διὰ τὴν τῶν ὀμμάτων χρόαν μικρῷ ἔλαττόν ἐστι νήττης .
τῶν δὲ βοσκάδων καλουμένων ὁ μὲν ἄρρην κατάγραφος · . . . . . .
νήττης .
ἔχουσι δὲ οἱ ἄρρενες σιμά τε καὶ ἐλάττονα τῇ συμμετρίᾳ τὰ ῥύγχη .
ἡ δὲ μικρὰ κολυμβίς , πάντων ἐλαχίστη τῶν ἐνύδρων , ῥυπαρομέλαινα τὴν χροιὰν καὶ τὸ ῥύγχος ὀξὺ ἔχει σκέπον τε τὰ ὄμματα , τὰ δὲ πολλὰ καταδύεται .
ἔστι δὲ καὶ ἄλλο γένος βοσκάδων μεῖζον μὲν νήττης , ἔλαττον δὲ χηναλώπεκος .
αἱ δὲ λεγόμεναι φασκάδες μικρῷ μείζονες οὖσαι τῶν μικρῶν κολυμβίδων τὰ λοιπὰ νήτταις εἰσὶ παραπλήσιοι .
ἡ δὲ λεγομένη οὐρία οὐ πολὺ λείπεται νήττης , τῷ χρώματι δὲ ῥυπαροκέραμός ἐστι , τὸ δὲ ῥύγχος μακρόν τε καὶ στενὸν ἔχει .
ἡ δὲ φαλαρὶς καὶ αὐτὴ στενὸν ἔχουσα τὸ ῥύγχος στρογγυλωτέρα τὴν ὄψιν οὖσα ἔντεφρος τὴν γαστέρα , μικρῷ μελαντέρα τὸν νῶτον .
τῆς δὲ νήττης καὶ κολυμβάδος , ἀφ ὧν καὶ τὸ νήχεσθαι καὶ κολυμβᾶν εἴρηται , μνημονεύει μετὰ καὶ ἄλλων λιμναίων πολλῶν Ἀριστοφάνης ἐν Ἀχαρνεῦσι διὰ τούτων   ·
νάσσας , κολοιούς , ἀτταγᾶς , φαλαρίδας , τροχίλους , κολύμβους .
μνημονεύει αὐτῶν καὶ Καλλίμαχος ἐν τῷ περὶ ὀρνέων   .
παρῆσαν δὲ πολλάκις ἡμῖν καὶ οἱ καλούμενοι ΠΑΡΑΣΤΑΤΑΙ , ὧν μνημονεύει Ἐπαίνετος ἐν Ὀψαρτυτικῷ καὶ Σιμάριστος ἐν γʹ Συνωνύμων καὶ τετάρτῳ .
εἰσὶ δ οἱ ὄρχεις οὕτω καλούμενοι .
συγκεκνισωμένων δέ τινων κρεῶν ζωμῷ παραφερομένων ἐπεί τις ἔφη  τῶν ΠΝΙΚΤΩΝ κρεᾳδίων δός  , ὁ τῶν ὀνομάτων Δαίδαλος Οὐλπιανὸς  αὐτὸς ἐγώ , φησίν , ἀποπνιγήσομαι , εἰ μὴ εἴπῃς ὅπου καὶ σὺ εὗρες τὰ τοιαῦτα κρεᾴδια .
οὐ μὴ γὰρ ὀνομάσω πρὶν μαθεῖν .
ὃ δὲ  Στράττις εἶπεν , ἔφη , ἐν Μακεδόσιν ἢ Παυσανίᾳ   ·
πνικτόν τι τοίνυν ἔστω σοι συχνὸν τοιοῦτον  .
καὶ Εὔβουλος Κατακολλωμένῳ   ·
καὶ πνικτὰ Σικελὰ πατανίων σωρεύματα .
ἀριστοφάνης τ εἴρηκεν ἐν Σφηξίν   ·
ἐν λοπάδι πεπνιγμένον .
κρατῖνος δ ἐν Δηλιάσι   ·
τῷ δ ὑποτρίψας τι μέρος πνῖξον καθαρύλλως .
ἀντιφάνης δ ἐν Ἀγροίκῳ   ·
καὶ πρῶτα μὲν αἴρω ποθεινὴν μᾶζαν , ἣν φερέσβιος Δηὼ βροτοῖσι χάρμα δωρεῖται φίλον ·
ἔπειτα πνικτὰ τακερὰ μηκάδων μέλη , χλόην καταμπέχοντα σάρκα νεογενῆ . Β. τί λέγεις ; Α. τραγῳδίαν περαίνω Σοφοκλέους .
γΑλΑθΗνΩν δὲ χοίρων ποτὲ περιενεχθέντων καὶ περὶ τούτων ἐζήτησαν οἱ δαιταλεῖς εἰ τὸ ὄνομα εἴρηται .
καί τις ἔφη ·
Φερεκράτης Δουλοδιδασκάλῳ   ·
γαλαθήν  ἔκλεπτον οὐ τέλεα .
ἐν δὲ Αὐτομόλοις   ·
οὐ γαλαθηνὸν ἄρ ὗν θύειν μέλλεις .
ὁδὶ γὰρ αὐτός ἐστιν ·
εἴ τι γρύξομαι ὧν σοι λέγω πλέον τι γαλαθηνοῦ μυός .
ἡρόδοτος δ ἐν τῇ πρώτῃ φησὶν   ὅτι ἐν Βαβυλῶνι ἐπὶ τοῦ χρυσοῦ βωμοῦ οὐκ ἔξεστι θύειν ὅτι μὴ γαλαθηνὰ μοῦνα .
ἀντιφάνης Φιλεταίρῳ   ·
κομψός γε μικρὸς κρωμακίσκος οὑτοσὶ γαλαθηνός .
ἡνίοχος Πολυεύκτῳ   ·
ὁ βοῦς ὁχαλκοῦς ἦν ἂν ἑφθὸς δεκάπαλαι , ὃ δ ἴσως γαλαθηνὸν τέθυκε τὸν χοῖρον λαβών .
καὶ Ἀνακρέων δέ φησιν   ·
οἷά τε νεβρὸν νεοθηλέα γαλαθηνόν , ὅς τ ἐν ὕλῃ κεροέσσης ἀπολειφθεὶς ἀπὸ μητρὸς ἐπτοήθη .
κράτης Γείτοσι   ·
νῦν μὲν γὰρ ἡμῖν . . .
παιδικῶν ἅλις οκως περ ἀρνῶν ἐστι γαλαθηνῶν τε καὶ χοίρων .
σιμωνίδης δ ἐπὶ τοῦ Περσέως τὴν Δανάην ποιεῖ λέγουσαν   ·
ὦ τέκος , οἷον ἔχω πόνον ·
σὺ δ ἀωτεῖς , γαλαθηνῷ δ ἤτορι κνώσσεις .
καὶ ἐν ἄλλοις ἐπ Ἀρχεμόρου εἴρηκεν   ·
ἰοστεφάνου γλυκεῖαν ἐδάκρυσαν ψυχὰν ἀποπνέοντα γαλαθηνὸν τέκος .
κλέαρχος δ ἐν τοῖς περὶ βίων   εἰς τοῦτό φησιν ὠμότητος Φάλαριν τὸν τύραννον ἐλάσαι ὡς γαλαθηνὰ θοινᾶσθαι βρέφη .
θῆσθαι δ ἐστὶ τὸ θηλάζειν τὸ γάλα .
ἕκτωρ γὰρ θνητός τε γυναῖκά τε θήσατο μαζόν , διὰ τὸ ἐντίθεσθαι τὰς θηλὰς εἰς τὰ στόματα τὰ βρέφη , καὶ ὁ τιτθὸς ἐνθένδε διὰ τὸ ἐντίθεσθαι τὰς θηλάς ·
νεβροὺς κοιμήσασα νεηγενέας γαλαθηνούς   .
περιενεχθεισῶν δέ ποτε καὶ ΔΟΡΚΑΔΩΝ ὁ Ἐλεατικὸς Παλαμήδης ὁὀνοματολόγος ἔφη ·
οὐκ ἄχαρι κρέας τὸ τῶν δορκώνων .
πρὸς ὃν ὁ Μυρτίλος ἔφη ·
μόνως δορκάδες λέγονται , δόρκωνες δὲ οὔ .
ξενοφῶν Ἀναβάσεως πρώτῳ   ·
ἐνῆσαν δὲ καὶ ὠτίδες καὶ δορκάδες . "
τΑΩσ .
ὅτι σπάνιος οὗτος ὁ ὄρνις δηλοῖ Ἀντιφάνης ἐν Στρατιώτῃ ἢ Τύχωνι λέγων οὕτως   ·
τῶν ταὧν μὲν ὡς ἅπαξ τις ζεῦγος ἤγαγεν μόνον , σπάνιον ὂν τὸ χρῆμα ·
πλείους δ εἰσὶ νῦν τῶν ὀρτύγων .
καὶ Εὔβουλος ἐν Φοίνικι .
καὶ γὰρ ὁ ταὼς διὰ τὸ σπάνιον θαυμάζεται .
ὁ ταώς , φησὶν Ἀριστοτέλης   , σχιδανόπους ἐστὶ καὶ ποιολόγος καὶ τίκτει τριέτης γενόμενος , ἐν οἷς καὶ τὴν ποικιλίαν τῶν πτερῶν λαμβάνει .
ἐπῳάζει δ ἡμέρας πρὸς λʹ .
τίκτει τε ἅπαξ τοῦ ἔτους ᾠὰ δώδεκα ·
ταῦτα δὲ οὐκ εἰς ἅπαξ , ἀλλὰ παρ ἡμέρας δύο ·
αἱ δὲ πρωτοτόκοι ὀκτώ .
τίκτει δὲ καὶ ὑπηνέμια , ὡς ἡ ἀλεκτορίς , οὐ πλείω δὲ τῶν δύο .
ἐκλέπει δὲ καὶ ἐπῳάζει καθάπερ ἡ ἀλεκτορίς .
Εὔπολις δ ἐν Ἀστρατεύτοις φησὶ περὶ αὐτοῦ οὕτως   ·
μή ποτε θρέψω παρὰ Φερσεφόνῃ τοιόνδε ταὧν , ὃς τοὺς εὕδοντας ἐγείρει .
ἀντιφῶντι δὲ τῷ ῥήτορι λόγος μὲν γέγραπται ἔχων ἐπίγραμμα περὶ ταῶν , καὶ ἐν αὐτῷ τῷ λόγῳ οὐδεμία μνεία τοῦ ὀνόματος γίνεται , ὄρνεις δὲ ποικίλους πολλάκις ἐν αὐτῷ ὀνομάζει , φάσκων τούτους τρέφειν Δῆμον τὸν Πυριλάμπους καὶ πολλοὺς παραγίνεσθαι κατὰ πόθον τῆς τῶν ὀρνίθων θέας ἔκ τε Λακεδαίμονος καὶ Θετταλίας καὶ σπουδὴν ποιεῖσθαι τῶν ᾠῶν μεταλαβεῖν .
περὶ δὲ τῆς ἰδέας αὐτῶν λέγων γράφει   ·
εἴ τις ἐθέλοι καταβαλεῖν εἰς πόλιν τοὺς ὄρνιθας , οἰχήσονται ἀναπτόμενοι .
ἐὰν δὲ τῶν πτερύγων ἀποτέμῃ , τὸ κάλλος ἀφαιρήσεται ·
τὰ πτερὰ γὰρ αὐτῶν τὸ κάλλος ἐστίν , ἀλλ οὐ τὸ σῶμα .
ὅτι δὲ καὶ περισπούδαστος ἦν αὐτῶν ἡ θέα ἐν τῷ αὐτῷ λόγῳ πάλιν φησίν ·
ἀλλὰ τὰς μὲν νουμηνίας ὁ βουλόμενος εἰσῄει , τὰς δ ἄλλας ἡμέρας εἴ τις ἔλθοι βουλόμενος θεάσασθαι , οὐκ ἔστιν ὅστις ἔτυχε .
καὶ ταῦτα οὐκ ἐχθὲς οὐ δὲ πρῴην , ἀλλ ἔτη πλέον ἢ τριάκοντά ἐστιν .
ταὧς δὲ λέγουσιν Ἀθηναῖοι , ὥς φησι Τρύφων   , τὴν τελευταίαν συλλαβὴν περισπῶντες καὶ δασύνοντες .
καὶ ἀναγιγνώσκουσι μὲν οὕτως παρ Εὐπόλιδι ἐν Ἀστρατεύτοισ  πρόκειται δὲ τὸ μαρτύριον    καὶ ἐν Ὄρνισιν Ἀριστοφάνους   Τηρεὺς γὰρ εἶ σύ ;
πότερον ὄρνις ἢ ταὧς ;
καὶ πάλιν   ὄρνις δῆτα .
τίς ποτ ἐστίν ;
οὐ δήπου ταὧς ;
λέγουσι δὲ καὶ τὴν δοτικὴν ταωνι , ὡς ἐν τῷ αὐτῷ Ἀριστοφάνης   .
ἀμήχανον δὲ παρὰ Ἀττικοῖς καὶ Ἴωσιν ἐν τοῖς ὑπὲρ μίαν συλλαβὴν ὀνόμασι τὴν τελευτῶσαν ἀπὸ φωνήεντος ἀρχομένην δασύνεσθαι .
πάντως γὰρ εἶναι ψιλὴν αὐτὴν παρηκολούθηκεν , οἷον νεὤς , λεὤς , Τ υνδάρεὠς , Μενέλεὠς , λειπόνεὠς , εὔνεὠς , Νείλεὠς , πρ ᾶὀς , υἱὄς , Κ εῖὀς , Χ ῖὀς , δῖὀς , χ ρεῖὀς , π λεῖὀς , λεῖὀς , λαιὄς , βαιὄς , φαιὄς , π ηὄς , γόὀς , θ οὄς , ῥόὀς , ζωὄς .
φίλαρχος γὰρ οὖσα καὶ ἡγεμονικὴ τὴν φύσιν ἡ δασύτης τοῖς τελευταίοις μέρεσι τῶν ὀνομάτων οὐδαμῶς ἐγκαθείργνυται .
ὠνόμασται δὲ ταὧς ἀπὸ τῆς τάσεως τῶν πτερῶν .
σέλευκος δ ἐν τῷ πέμπτῳ περὶ Ἑλληνισμοῦ ·
ταὧς ·
παραλόγως δ οἱ Ἀττικοὶ καὶ δασύνουσι καὶ περισπῶσι .
τοῖς δὲ πρώτοις τῶν φωνηέντων κατὰ τὰς ἁπλᾶς τῶν ὀνομάτων ἐκφορὰς συνεκφέρεσθαι ἐθέλει καὶ ἐνταυθοῖ προᾴττουσα καὶ τάχιον ἐκθέουσα δι ἐπιπολῆς ἐστι τῶν λέξεων .
τεκμαιρόμενοι οὖν Ἀθηναῖοι καὶ διὰ τῆς τάξεως τὴν ἐνοῦσαν τῇ προσῳδίᾳ φύσιν οὐκ ἐπὶ τῶν φωνηέντων αὐτὴν τιθέασιν ὥσπερ τὰς ἄλλας , πρὸ δὲ τούτων τάσσουσιν .
οἶμαι δὲ καὶ διὰ τοῦ Η στοιχείου τυπώσασθαι τοὺς παλαιοὺς τὴν δασεῖαν .
διόπερ καὶ Ῥωμαῖοι πρὸ πάντων τῶν δασυνομένων ὀνομάτων τὸ Ηπρογράφουσι , τὸ ἡγεμονικὸν αὐτῆς διασημαίνοντες .
εἰ δὲ τοιαύτη ἡ δασύτης , μήποτ ἀλόγως κατὰ τὴν τελευτῶσαν συλλαβὴν ὁ ταὼς πρὸς τῶν Ἀττικῶν προσπνεῖται .
πολλῶν οὖν καὶ ἄλλων ἐν τῷ συμποσίῳ περὶ ἑκάστου τῶν εἰσκομιζομένων ῥηθέντων ,  ἀλλὰ κ ἀγώ , φησὶν ὁ Λαρήνσιος , κατὰ τὸν πάντα ἄριστον Οὐλπιανὸν προτείνω τι καὶ αὐτὸς ὑμῖν ·
ζητήσεις γὰρ σιτούμεθα ·
τὸν τέτρακα τί νομίζετε ;
καί τινος εἰπόντος  εἶδος ὀρνέου   ἔθος δὲ γραμματικῶν παισὶν περὶ πάντων τῶν προβαλλομένων λέγειν , εἶδος φυτοῦ , εἶδος ὀρνέου , εἶδος λίθου  , ὁ Λαρήνσιος ἔφη ·
καὶ αὐτός , ἀνδρῶν λῷστε , ὅτι ὁ χαρίεις Ἀριστοφάνης ἐν τοῖς Ὄρνισι μνημονεύει ἐν τούτοις   οἶδα ·
πορφυρίωνι καὶ πελεκᾶντι καὶ πελεκίνῳ καὶ φλέξιδι καὶ τέτρακι καὶ ταὧνι .
ζητῶ δ ἐγὼ παρ ὑμῶν μαθεῖν εἰ καὶ παρ ἄλλῳ τινὶ αὐτοῦ τις γίνεται μνήμη .
ἀλέξανδρος γὰρ ὁ Μύνδιος ἐν δευτέρῳ περὶ πτηνῶν ζῴων οὐ τοῦ ὄρνιθος τοῦ μεγάλου μνημονεύει , ἀλλά τινος τῶν σμικροτάτων .
τέτραξ τὸ μέγεθος ἴσος σπερμολόγῳ , τὸ χρῶμα κεραμεοῦς , ῥυπαραῖς στιγμαῖς καὶ μεγάλαις γραμμαῖς ποικίλος , καρποφάγος .
ὅταν ᾠοτοκῇ δέ , τετράζει τῇ φωνῇ .
καὶ Ἐπίχαρμος ἐν Ἥβας Γάμῳ   ·
λαμβάνοντι γὰρ ὄρτυγας στρουθούς τε κορυδαλλάς τε φιλοκονείμονας τέτραγας σπερματολόγους τε κ ἀγλαὰς συκαλλίδας .
καὶ ἐν ἄλλοις δέ φησιν   ·
ἦν δ ἐρῳδιοί τε πολλοὶ μακροκαμπυλαύχενες τέτραγές τε σπερματολόγοι .
ἐπεὶ δὲ ὑμεῖς οὐδὲν ἔχετε  σιωπᾶτε γάρ  , ἐγὼ καὶ τὸ ὄρνεον ὑμῖν ἐπιδείξω .
ἐπιτροπεύων γὰρ ἐν Μυσίᾳ τοῦ κυρίου αὐτοκράτορος καὶ προιστάμενος τῶν τῆς ἐπαρχίας ἐκείνης πραγμάτων τεθέαμαι ἐπὶ τῇ χώρᾳ ἐκείνῃ τ οὔρνεον .
καὶ μαθὼν οὕτω καλούμενον παρὰ τοῖς Μυσοῖς καὶ Παίοσιν ὑπεμνήσθην ἐκ τῶν ὑπ Ἀριστοφάνους εἰρημένων τὸν ὄρνιθα .
νομίζων δὲ καὶ παρὰ τῷ πολυμαθεστάτῳ Ἀριστοτέλει μνήμης ἠξιῶσθαι τὸ ζῷον ἐν τῇ πολυταλάντῳ πραγματείᾳ  ὀκτακόσια γὰρ εἰληφέναι τάλαντα παρ Ἀλεξάνδρου τὸν Σταγιρίτην λόγος ἔχει εἰς τὴν περὶ τῶν ζῴων ἱστορίαν  ὡς οὐδὲν εὗρον περὶ αὐτοῦ λεγόμενον , ἔχαιρον ἔχων ἐχεγγυώτατον μάρτυρα τὸν χαρίεντα Ἀριστοφάνη .
ἅμα δὲ ταῦτα λέγοντος αὐτοῦ εἰσῆλθέ τις φέρων ἐν τῷ ταλάρῳ τὸν τέτρακα .
ἦν δὲ τὸ μὲν μέγεθος ὑπὲρ ἀλεκτρυόνα τὸν μέγιστον , τὸ δὲ εἶδος πορφυρίωνι παραπλήσιος ·
καὶ ἀπὸ τῶν ὤτων ἑκατέρωθεν εἶχε κρεμάμενα ὥσπερ οἱ ἀλεκτρυόνες τὰ κάλλαια ·
βαρεῖα δ ἦν ἡ φωνή .